Game of Thrones producerhold laver ikonisk science fiction til Netflix: Three-Body Problem

Mængden af science fiction serier der i disse år bliver lavet til tv-serier og film er nærmest overvældende. Altered Carbon blev godt nok lagt ned af Netflix (officielt på grund af corona, men serien blev aldrig rigtigt en kæmpe succes), men det stopper ikke hverken dem eller Apple fra at lave nye serier og film baseret på bøger. I den nærmeste fremtid vil vi se en ny filmudgave af Dune og serien Foundation på Apple TV. Og Netflix vil altså erstatte Altered Carbon med en ny serie: Three-Body Problem.

Anmelderrost science fiction

Three-Body Problem er skrevet af den kinesiske forfatter Liu Cixin som har vundet priser både i sit hjemland Kina og i resten af verden for Three-Body Problem. Senest vandt han, som den eneste kineser nogensinde, en Hugo Award, som er science fictions ypperste pris.

Three-Body Problem I en alternativ virkelighed

Historien i bøgerne (der er en trilogi) foregår i et alternativt univers, hvor vores “naboer” fra det nærmeste solsystem er presset af at deres planet bliver udsat for ekstreme temperatursvingninger fordi den befinder sig i en kamp imellem tre stjerner der er i et ustabilt system. Derfor har civilisationerne på planeten besluttet sig for, at jorden godt kunne være deres nye hjem – og vil derfor invadere jorden.

That Game of Thrones wibe

Game of Thrones er stadig en torn i siden på Netflix, og selv om deres Witcher absolut er en succes i sig selv, er har de stadig en smule Throne-envy – og derfor er det lidt et scoop at de har fået de to producenter fra GoT på Three-Body Problem: David Benioff and D.B. Weiss.

Projektet er en del af en større aftale, Benioff og Weiss lavede med Netflix efter de forlod et andet projekt – de skulle have lavet en ny Star Wars film, men det blev altså ikke til noget.

Der er desværre ikke nogen nyheder om, hvornår vi kan forvente at se Three-Body Problem på Netflix. Men formentlig skal vi vente til 2022.

Game of Thrones producerhold laver ikonisk science fiction til Netflix: Three-Body Problem